Kindergifmoorde: Ma in hofDie ma van twee kleuters, wat daarvan verdink word dat sy hulle in Oktober vergiftig het, verskyn Maandag in die Heidelberg-landdroshof in verband met hul moord. Die 26-jarige Mosambiekse vrou en haar twee dogtertjies, onderskeidelik een en drie jaar oud, is op 16 Oktober deur inwoners in ŉ oop stuk veld naby Zonkizizwe in Katlehong, oos van Johannesburg, gevind. Die twee dogtertjies was reeds dood en die ma is in ŉ ernstige maar stabiele toestand na ŉ hospitaal geneem. Die ma is later in hegtenis geneem nadat daar teenstrydighede in haar verklaring was. Sy het vermoedelik haar kinders vergiftig weens konflik tussen haar en haar man. Lees ook: Kindermoord: Ma in hegtenis geneem Kindermoord: Ma se weergawe bevraagteken Nóg twee kleuters in Gauteng vermoor